เงินบาทเปิด 33.52 บาทต่อดอลลาร์ จับตาผลประชุมเฟด
เงินบาทเปิดตลาด 33.52 บาทต่อดอลลาร์ จับตาผลประชุมเฟดคืนนี้ คาดกรอบ 33.45 - 33.60บาทต่อดอลลาร์
16 มี.ค. 2565

เมื่อวันที่ 16 มี.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.52 บาท/ดอลลาร์ ปรับตัวอ่อนค่าเล็กน้อยจากปิดตลาดช่วงเย็นวานนี้ที่ระดับ 33.51 บาท/ดอลลาร์ โดยวันนี้เงินบาทมีทิศทางทรงตัว นักลงทุนรอดูผลประชุมธนาคารกลางสหรัฐ (เฟด) คืนนี้ ซึ่งคาดว่าจะมีมติปรับอัตราดอกเบี้ยครั้งแรกนับจากปี 2561 โดยปรับขึ้น 0.25% รวมถึงการออกมาส่งสัญญาณทางเศรษฐกิจ"วันนี้ บาทน่าจะแกว่งตัวในกรอบ รอผลประชุมเฟดคืนนี้ หากสถานการณ์ยูเครนไม่มีเหตุรุนแรง" นักบริหารเงิน กล่าว นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.45 - 33.60 บาท/ดอลลาร์